-Сәлеметсіңдер ме балалар?! Көңіл күйлерің қалай? Бүгін біз

 **Тақырыбы:** Тағамдар қайдан келеді? Я дыбысы мен əрпі тақырыбымен танысамыз

**Мақсаты**: Тілдің дыбыстарын естіп қабылдау, оларды сөздер ішінен бөлу жəне сөзсіз жеке айту. Сөздегі дыбыстарды, олардың түрлерін (дауысты, дауыссыз, жуан жəне жіңішке дауыстылар) ажыратып, дұрыс дыбыстау. Сөйлеу барысында дауыс ырғағын сақтап, вербалды емес қарым-қатынас құралдарын (ым-ишара, қимыл), сөздерді (кешіріңіз, тыңдаңызшы жəне т.б.) қолдану. Жазу жолын, жоларалық кеңістікті, жолдың жоғарғы жəне төменгі сызығын сақтап, əріп элементтерін жазу.

-Ендеше, Балалар сабақты бастамас бұрын көңіл күйлерімізді көтеріп сабаққа зейін қойып тыңдайық, бірінші балалар жұмбақ жасырайын, кім жүйрік екенін кім тез табатынын көрейік:
Далада жүр шапқылап
 Керемет бір саққұлақ. Балалар жауабы не екен?  (қоян)
-Дұрыс, балалар, бұл қоян екен. Енді қоян сөзін буынға бөліп көрейік: қо-ян
-Жарайсың! Қоян сөзінде қандай дыбыстар бар екен? Қ,о,я,н
Осы сөзде біз өтпеген бір дыбыс бар екен Ол – Я дыбысы

Ендеше біз я дыбысымен әрпімен танысамыз.

Я дыбысы дауысты дыбыс. Ол созылып айтылады. Бәріміз айтып көрейікші. ЯЯЯ Олай болса, балалар, Я дыбысы қосарлы дыбыс й және а дыбыстарының қосарлануы арқылы естіліп тұр, бірақ жазуда я әрпін пайдаланамыз.

Я дыбысы - дауысты дыбыс. Сөздің көбіне ортасында, аяғында кездеседі. Орыс тілінен енген яхта сөзінде сөз басында кездеседі.

-Ал, балалар менімен бірге буынұйқастарды қайталап жіберейік:

*Я – я – я*

*Құстар салды ұя,*

*Ян – ян – ян*

*Секеңдеген қоян*

*Яз – яз – яз*

*Ащы екен пияз.*

Яр-яр-яр

бақшада пісті... (қияр).
Яқ-яқ-яқ

тез жүреді..... (аяқ).

-Енді балалар орнымыздан тұрайық, қолымызды алға жинайық, қоян болып тұрайық, бір сергіп алайық:
Ұзын құлақ сұр қоян

Естіп қалып сыбдырды

Ойлы-қырлы жерлермен

Ытқып-ытқып секірді

Қарап еді артына

Қиығын салып көзінің

Келе жатқан томпаңдап,

Көжегі екен өзінің

Енді балалар әліппе дәптерді ашайық тапсырмаларды орындайық:

Балалар суретке қарап отырып берілген тағамдарды атайық: Алма,құрт, май, нан,қияр,сәбіз
Жерден өніп шығатын тағамдарды жасыл түспен, малдан өндірілетін тағамдарды қызыл түспен қоршаңыздар.
-Енді осы сөздерді буынға бөлейік: ал-ма, құрт, май, нан, қи-яр, сә-біз. Осы суреттердің төменгі бөлігіндегі тор көзде осы дыбыстардың қайсысы дауысты, қайсысы дауыссыз екеніне назар аударайық, яғни дауысты дыбыстар- қызыл түспен, дауыссыз дыбыстар көк түспен белгіленетінін білеміз.
- Балалар, мынау- сия, мынау- ұя. сөздің соңында естілген дыбысты атайықшы. Я – қосарлы дыбыс.Я дыбысынан й және а дыбысы естіледі. Ендеше мына сия , ұя сөздеріне дыбыстық талдау жасайық, ол үшін төмендегі тор көзді дауысты, дауыссыз белгісі түсімен бояйық.
- Келесі тапсырма, пісірмей жейтін тағамдар қайсы? Белгіле!
Суреттердегі берілген тағам түрленінің атауларын ата. Торкөздің екінші жағына пісірмей жейтін тағамдарды сызық арқылы белгілейік.
**Мына өлең жолдарын еске сақтайық**: Аянда пияз жылатты, Көзінің жасын бұлатты
- Суреттегі пияздың суреті қандай әріптің бейнесіне ұқсайды?
-Дұрыс, Я əрпінің бейнесіне ұқсайды екен
Төмендегі Я әрпінің бейнесін боя
Балалар осы әріптерді бояғанда нені аңғардыңдар? ...
Дұрыс, әріптердің біреуі еңкейіп, біреуі шалқайып тайып бара жатыр, енді біреуі тұрып тұрған екен. Ал біз болсақ әріптерді шалқайтпай, қисайтпай жаза аламыз.
-Ендеше, Я əрпінің баспа түрін жазу жолдарына «Әдемі етіп жазайық!»
Әуелі Я әрпін ауада жазамыз, ол үшін оң қолымызды жоғары көтеріп, сұқ саусағымызбен Я әрпінің элементін ауада жазамыз,енді партада жазамыз.
Қолымызға қаламды алып Я әрпін дәптерге жазыңыздар.
Жазып болған соң маған орындаған тапсырмаларыңызды көрсетіңіздер

***Кері байланыс:***

-    Балалар біз қандай дыбыспен таныстық?
-    Я дыбысы қандай дыбыс?
-    Қалай айтылады?
-    Я  дыбысы қалай жазылады?
Я  дыбысы сөздің қай жерінде кездеседі? Жарайсыңдар! Әліппе дәптердің соңындағы смайликке өз көңіл күйіңізді белгілеңіз